Document ID: 32014D0158

KOMMISSIONENS GENNEMFØRELSESAFGØRELSE
af 20. marts 2014
om ændring af beslutning 2006/594/EF for så vidt angår yderligere tildelinger fra Den Europæiske Socialfond til visse medlemsstater under konvergensmålet
(meddelt under nummer C(2014) 1707)
(2014/158/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1083/2006 af 11. juli 2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (1), særlig artikel 18, stk. 2, og
ud fra følgende betragtninger:
(1)
Ved beslutning 2006/594/EF (2) blev der fastsat en vejledende fordeling på de enkelte medlemsstater af forpligtelsesbevillinger for konvergensmålet i perioden 2007-2013.
(2)
Forordning (EF) nr. 1083/2006 blev ændret ved Europa-Parlamentets og Rådets forordning (EU) nr. 1298/2013 (3) med henblik på at håndtere de specifikke arbejdsløshedsproblemer, navnlig ungdomsarbejdsløsheden, og problemerne vedrørende fattigdom og social udstødelse ved at tilføje en samlet ramme på 125 513 290 EUR i 2004-priser under Den Europæiske Socialfond.
(3)
I artikel 19 i den ændrede forordning (EU) nr. 1083/2006 modificeres de ressourcer, der er til rådighed for konvergensmålet, for at øge Den Europæiske Socialfonds bevilling til Frankrig med 13 959 768 EUR i 2013.
(4)
De vejledende forpligtelsesbevillinger til de regioner, der er berettigede til at blive støttet af strukturfondene under konvergensmålet i 2013, bør justeres for denne medlemsstat.
(5)
Beslutning 2006/594/EF er ikke blevet ændret for så vidt angår den yderligere tildeling til Kroatien ved landets tiltrædelse. Af hensyn til gennemsigtigheden og for fuldstændighedens skyld bør Kroatiens tildelinger også opføres.
(6)
Beslutning 2006/594/EF bør derfor ændres i overensstemmelse hermed -
VEDTAGET DENNE AFGØRELSE:
Artikel 1
Bilag I og III til beslutning 2006/594/EF erstattes af teksten i bilagene til nærværende afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 20. marts 2014.

Labels: 2
18
15